તમારી પાસે બે ‘મોદી’ છે. અમારી પાસે બે ‘ગુપ્તા’. પ્રજા નક્કી કરે થી માંડીને ‘પંજા’ને વોટ આપ્યો તો સરકારી સ્કીમનો લાભ નહીં મળે. ‘પપ્પુ’ શબ્દનો ઉપયોગ ઇલેક્શન દરમિયાન પાર્ટી જાહેરાતોમાં કરવા પર પ્રતિબંધ, ‘નીચ’ શબ્દ વાપરવા બદલ મણીશંકર ઐય્યરને પાણીચું, પાકિસ્તાન દ્વારા રાજ્યની ચૂંટણીઓમાં હસ્તક્ષેપ, કોંગ્રેસના નેતાઓની પૂર્વ પાકિસ્તાની વિદેશમંત્રી સાથે ગુપ્ત બેઠક, આત્યંતિક હિન્દુત્વથી આતંકવાદ, ઇઝ ઑફ ડુઈંગ બીઝનેસના બદલે ઇઝ ઓફ ડુઈંગ મર્ડર, ભારત જલાઓ પાર્ટી (લાલુ), મુસ્લિમ શહીદો ? (ઓવૈસી) કે કસાબ... કોંગ્રેસ, સમાજવાદી અને બહુજન... સુધીની અનેક પ્રતિક્રિયાઓ જાહેરસભાઓમાં પ્રકટ થાય છે. માત્ર હૈયાધારણ હોય તો કોંગ્રેસ પ્રમુખ દ્વારા ‘અમે પ્રધાનમંત્રીના પદની ગરીમા શોભાવતાં તેમના અંગે અણછાજતા શબ્દપ્રયોગ રોકીશું ભલે અમારા માટે તે કંઈપણ કહે.’ આ માત્ર શાબ્દિક સહાનુભૂતિ કે તેનું પાલન ગભરાયેલા કોંગ્રેસ નેતાઓ કરશે ? કર્ણાટકમાં મુખ્યમંત્રી રાષ્ટ્રીય સ્વયંસેવક સંઘ, વિશ્ર્વહિન્દુ પરિષદ, બજરંગદળ તથા ભાજપા માટે હલકી, અસભ્ય અને આતંકી ભાષા હમણાં જ વાપરી ચૂક્યા છે.